Poliisi epäilee Niko Ranta-ahon ja Janne Tranbergin liigan salakuljettaneen Suomeen 200 kiloa amfetamiinia ja 15 kiloa kokaiinia – Aineita myytiin Silkkitiellä pimeässä verkossa

Liigaa johdettiin poliisin mukaan Espanjasta. Yhdeltä epäillyltä on löytynyt puhelimesta sovellus, jolla hän tarkkaili livenä varastonsa kävijöitä toiselta puolelta Eurooppaa.

Kokaiini pakataan Etelä-Amerikassa valmistusprosessin jälkeen kilon harkkoihin. Kuvan harkon kokaiinin pitoisuus oli 85 prosenttia.­

Helsingin poliisi on saanut valmiiksi tutkinnan laajassa huumejutussa, jossa epäiltynä ovat olleet muun muassa liikemies Niko Ranta-aho ja aiemmin Cannonballin päällystöön kuulunut Janne ”Nacci” Tranberg.

Ranta-aholla on ollut muun muassa ravintola- ja kiinteistöbisnestä Espanjassa. Tranberg puolestaan erotettiin muun muassa rahariitojen takia moottoripyöräjengi Cannonballista, jonka päällystöön hän aikaisemmin kuului.